گوادر: وزیراعلیٰ بلوچستان میر عبدالقدس بزنجو چار شنبے نا دے اِرا دے ئی دورہ غا گوادر آسر مس‘ صوبائی وزیر سیداحسان شاہ، میرظہور احمد بلیدی، اکبراسکانی ہم وزیراعلیٰ تون تُد ءُ‘ چیف سیکرٹری بلوچستان مطہر نیاز رانا کمشنر مکران ڈویژن شبیر مینگل، ڈی آئی جی پولیس جاوید جسکانی، چیئرمین گوادر پورٹ نصیر خان کاشانی، ڈاٹریکٹر جنرل ادارہ ترقیات گوادر مجیب الرحمن قمبرانی‘ ڈپٹی کمشنر گوادر کیپٹن ریٹائرڈ جمیل احمد بلوچ، و ایس ایس پی گوادر طارق الہی مستوئی اسک وزیراعلیٰ ءِ بخیر کریر۔ وزیراعلیٰ گوادر نا شونداری ڈٹ آتا پیش رفت، غیرکانودی ماہی گیری و ٹرالنگ نا توننگ نا گام گیج آتا بابت بڑزکو کہولی جاچ دیوان نا کماشی ءِ کیک‘ دیوان اٹ غیرکانودی فشنگ، بارڈرٹریڈ، چیک پوسٹ آتتون اوار ایلو امور تا جاچ ءِ ہم ہلنگک‘ دیوان اٹ ”بلوچستان حق دو تحریک“ نا خواست و اوفتے ایسر کننگ نا بابت ہیت وگپ کننگک۔ وزیراعلیٰ ءِ گوادر تحریک نا خواست آتیا مروک پیش رفت آ ہم بریفنگ تننگک۔
